Source: https://ficek.sk/je-darovacia-zmluva-napadnutelna-12417
Timestamp: 2019-07-20 16:57:51+00:00

Document:
[2019] Je darovacia zmluva napadnuteľná? | Poradíme Vám? '
Odpovedané dňa: 14. 7. 2015
Otázka: Je darovacia zmluva napadnuteľná?
Dobry den, dostala som od svokrovcov rodicovsky dom, a to darovacou zmluvou. Chcela by som vediet, ci je napadnutelna? Svokor uz nezije a svokra je imobilna. Dakujem
Odpoveď: Je darovacia zmluva napadnuteľná?
Dobrý deň, darovacia zmluva ako každá iná zmluva ako dvojstranný, resp. viacstranný právny úkon, musí spĺňať zákonom stanovené náležitosti pre jej platnosť. Aby bola zmluva platná, vyžaduje sa predovšetkým, aby bola uzavretá slobodne, vážne, určite a zrozumiteľne, aby bola osoba predstavujúca zmluvnú stranu spôsobilá uzavrieť danú zmluvu. V neposlednom rade sa pre jej platnosť vyžaduje, aby svojim obsahom alebo účelom neodporovala zákonu, aby ho neobchádzala a nepriečila sa dobrým mravom. Ak je predmetom darovacej zmluvy nehnuteľnosť, zákon pre jej platnosť vyžaduje dodržanie písomnej formy. Osobitosťou darovacej zmluvy je právo darcu domáhať sa vrátenia daru, ak by sa obdarovaný k nemu alebo členom jeho rodiny správal tak, že tým hrubo porušuje dobré mravy. Dôsledkom uplatnenia tohto práva je zrušenie darovacej zmluvy. Pod pojmom "hrubé porušenie dobrých mravov" sa rozumejú napríklad hrubé urážky, fyzické napadnutie, neposkytnutie potrebnej pomoci a pod. Právo na zrušenie darovacej zmluvy je však osobným právom, ktoré smrťou darcu zaniká, v dôsledku čoho sa prípadní dedičia darcu už vrátenia daru domáhať nemôžu.
Podotázka: Je darovacia zmluva napadnuteľná? (Občianske právo)
Dobrý deň, je možné darovať byt piatim deťom tak, že každý by dostal rovnaký diel? Ďakujem.
Dobrý deň, áno, je to možné, nehnuteľnosť bude v ich podielovom spoluvlastníctve v podiele 1/5 k celku.
Dobrí deň moja mama mi darovala dom a terás chce to vziať späť ale medzi tím som dom dal do poriadku dlažby. Stierky, zámkova dlažba, a tak jak mi financie mi dovolili čo bolo v mojich silách dal som do poriadku, odrezal ružový ker, lebo bol tesne pri stene lebo stekalo po ňom a mokla stena a v obývačke sa mi spravila pleseň a to začalo, že ona zruší darovaciu zmluvu, lebo si tu robím čo chcem. V tom dome bývame spolu ja som pribudoval ešte dve izby, aby aj ona mala kúpelňu a svoje súkromie aj ja s rodinou mali svoje súkromie teraz to chce napadnúť. Čo teraz ? Ďakujem.
Vy ako obdarovaný môžete s predmetom darovania voľne disponovať, užívať, opravovať prerábať atď., nepotrebuje súhlas darcu.
Pokiaľ je situácia tá ako uvádzate v otázke, nie sú to dôvody pre darcu kedy by sa mohol domáhať vrátenia daru.
Môžete byť spokojný, v prípade keby darca podal návrh na súd z dôvodov uvedených v otázke, súd by návrh zamietol.
Dobrý deň, rodičia vlastnia byt, ktorý chcú darovacou zmluvou previesť na svoje dcéry. Bolo by zriadené aj vecné bremeno dožitia rodičov v danom byte - aj s formulkou o starostlivosti o nich v chorobe a starobe. Je ale predpoklad, že by v blízkej dobe došlo aj k rozvodu rodičov, alebo aspoň rozdeleniu BSM (vzhľadom na pretrvávajúce nezhody, konanie otca v rozpore s dobrými mravmi a jeho nešetrne hospodárenie so spoločným majetkom). Rada by som vedela: ak by som v prípadnom spore o majetok svedčila v prospech mamy, resp. by som bola aktívna v dokazovaní jeho priestupkov a v snahe dosiahnuť odškodnenie mamy alebo aspoň minimalizáciu ďalšej ujmy na majetku (jeho dlhy sa splácajú aj z BSM), mohol by on ako jeden z darcov žiadať vrátenie daru (ak by si vymyslel, že moje konanie voči nemu nie je prejavom vďaky a dobrých mravov, aj keď zákon neprihliada na subjektívny dojem)? Ako by som sa voči tomu ohradila? Resp. pokiaľ sú darcovia dvaja, musia o vrátenie daru žiadať spolu? Potrebujeme sa ubezpečiť, že aspoň o byt neprídeme, keďže o financie nás už pripravil. Ďakujem :).
Dobrý deň, Vami opísané správanie dcér vo vzťahu k možným výpovediam pred súdom alebo iným orgánom podľa nášho názoru nie je možné vnímať ako správanie, ktoré hrubo porušuje dobré mravy. Kým nebudete vyslovene klamať na týchto výsluchoch, aby ste poškodili svojho otca, nebudete vytvárať takú atmosféru, aby mal čo najväčšiu ujmu, podľa nášho názoru iba na základe tohto by nemohol žiadať vrátenie daru. V tomto prípade by o vrátenie daru mohol žiadať aj iba jeden z darcov.
Dobrý deň, predčasom som dostala darom pozemok od svojho otca. Chcela by som sa opýtať, či za hrubé porušenie dobrých mravov, ktorým by mohol vymáhať pozemok naspäť patrí aj to, že by som darovala 1/2 pozemku môjmu druhovi. Ďakujem pekne za odpoveď.
Hrubým porušením dobrých mravov však nie je hocijaké správanie obdarovaného voči darcovi, napr. nevďačnosť za dar, nenavštevovanie darcu a podobne.
V podstate ste oprávnená s darom narábať podľa svojho uváženia, teda darovať,m predať, prenajať, vymeniť.
V prípade, že by ste časť nehnuteľnosti darovali svojmu druhovi, otec sa aj tak môže domáhať vrátenia daru, pričom platí, že keďže by ste časť nehnuteľnosti darovali, museli by ste zaplatiť peňažnú náhradu.
Odporúčame rozmyslieť darovanie časti pozemku Vášmu druhovi hlavne z dôvodu prípadného budúceho rozchodu, kde by následne mohli vyvstať problémy s dispozíciami s uvedeným pozemkom keďže by bol v podielovom spoluvlastníctve a naviac darovaním časti pozemku, prípadne aj celého pozemku, prípadne predajom pozemku vzťah darcu - otca a jeho oprávnenie domáhať sa vrátenia daru nič nevyriešite.
Dar však môžete otcovi vrátiť.
Dobrý deň, chcem sa opýtať, je možnosť darovať dom za najmenší poplatok s tým, že tu darovaciu listinu nebude môcť napadnúť nikto? Aká je možnosť. Alebo sa chcem ešte opýtať na kúpnu zmluvu za koľko by som to mohol kúpiť, a či by mohli to napadnúť, chcem Vás poprosiť o radu, vopred ďakujem za všetko.
Dobrý deň, jedným zo znakov darovacej zmluvy je jej bezodplatnosť. To znamená, že darca darovacou zmluvou niečo prenecháva bezplatne - z toho dôvodu nie je možné darovať dom za poplatok, ale je možné darovať ho bez poplatku. Pri nehnuteľnosti musí byť darovacia zmluva písomná.
Darovaciu zmluvu za života darcu nemôže napadnúť nikto. Prichádza však do úvahy napadnutie darovacej zmluvy po jeho smrti, ak sú na to splnené podmienky.
Žaloba, ktorou sa napáda darovacia zmluva však musí byť riadne odôvodnená. Dôvody pre napadnutie sú napríklad, že zmluva bola uzatvorená v tiesni, za nápadne nevýchodných podmienok, pod nátlakom, alebo z dôvodu, že darca bol nespôsobilý na právne úkony.
Darca však môže (počas života) žiadať o vrátenie daru späť v prípade, ak sa obdarovaný správa k nemu alebo členom jeho rodiny tak, že tým hrubo porušuje dobré mravy.
Kúpna cena by mala byť primeraná k hodnote nehnuteľnosti. Ak sa predáva nehnuteľnosť za 1 euro, pôjde o darovaciu zmluvu.
Zdravím Vás. Chcela by som sa opýtať ako je to pri darovacej zmluve ak babka daroval dom vnukovi - neviem čo presne je tam spísané, lebo sme ju ešte nevideli. Kto mal byt pri tej darovacej zmluve ak sú ešte žijúce 2 dcéry ? Či mala byt tam aj moja mama alebo súhlasiť aj druhá dcéra ak jej patrila polovica domu. Ďakujem Lenka
Ak stará mama nie je obmedzená v spôsobilosti na právne úkony, môže so svojim majetkom za života nakladať podľa svojho uváženia, teda dom darovať, predať, prenajať a nepotrebuje súhlas svojich potomkov.
V otázke uvádzate, že stará mama je podielovým spoluvlastníkom domu v podiele 1/2 k celku, vzhľadom na okolnosť, že sa jedná o darovanie blízkej osobe v zmysle ust. § 116 Obč. zákonníka, ktorou je aj vnuk starej matky, stará mama nebola povinná svoj podiel ponúknuť na predaj ostatným podielovým spoluvlastníkom.
Či je zmluva už zavkladovaná v katastri nehnuteľnosti môžete zistiť na stránke www.katasterportal.sk.
Poznamenávame, že podľa ust. § 628 a nasl. Občianskeho zákonníka platí /citujeme/ :
§ 629 :
Pokiaľ stará mama obýva darovanú nehnuteľnosť predpokladáme, že v darovacej zmluve je uvedené, že sa súčasne dojednáva doživotné právo užívania nehnuteľnosti starou mamou.
Ak budete mať darovaciu zmluvu k dispozícii, môžete sa obrátiť na našu advokátsku kanceláriu, aby sme túto prekontrolovali.
Dobrý deň, moja matka mi pred piatimi rokmi prepísala nehnuteľnosť pod podmienkou doopatrovania. V čase prepisu bola svojprávna, aj keď brala lieky na psychiku na ukľudnenie kvôli fyzickým problémom. Matku som doopatrovala, ale po jej smrti môj brat, ktorý ju niekoľko rokov nevidel, podal odvolanie voči uzneseniu notára, v ktorom tvrdí, že poručiteľka trpela psychickou chorobou a jej zdravotný stav mohol byť zneužitý pri zmenách vlastníckych práv. Je možné na tomto základe napadnúť darovaciu zmluvu?
Odpovedá: JUDr. Milan Ficek, advokát (odpoveď odoslaná: 09.09.2017)
Dobrý deň, podanie odvolania proti uzneseniu notára nespôsobuje neplatnosť darovacej zmluvy. Brat by musel podať návrh na súd na určenie neplatnosti darovacej zmluvy.
V súdnom konaní by sa dokazovalo, či je zmluva platná alebo neplatná. V takýchto prípadoch sa ustanovuje znalec, ktorý zistí, čo v tomto čase bola nespôsobilá na právne úkony.
Určite sa však bráňte proti žalobe.

References: súd 
 súd 
 § 116
 § 628

§ 629
 súd